Canis Minor inggih punika salah satunggaling rasi lintang ingkang padhang, ingkang dumunung wonten ing belahan langit sisih lèr. Wonten ing abad kaping kalih, rasi lintang punika ugi dipunlebetaken dados salah satunggal saking 48 rasi lintang ingkang dipundhaptar déning Ptolemy lan lajeng sapunika mlebet 88 rasi lintang modhern. Canis minor tegesipun asu alit lan punika nggambaraken satunggaling asu ingkang ndhèrèk pemburu Orion. Rasi lintang Canis Major punika nggambaraken wujud Asu ingkang sanès.

Lintang - lintang

Rasi lintang Canis Minor gadhah tlatah ingkang wiyaripun kirang langkung 183494 drajat persegi lan boten ngewrat lintang ingkang dipunmangertosi minangka planit - planit. Rasi lintang punika saged dipuntingali ing garis lintang ing antawispun +85° lan -75° saha badhé katingal ingkang saé piyambak manawi dipuntingali ing jam 9 dalu ing salebeting sasi Maret. Rasi lintang punika namung gadhah kalih lintang ingkang padhang wonten ing Canis Minor. Déné lintang - lintang ingkang wonten ing rasi lintang Canis Minor inggih punika:

 Alpha Canis Minoris utawi ugi dipunsebat Procyon inggih punika lintang ingkang padhang piyambak angka 17 wonten ing langit. Lintang punika gadhah magnitudo ingkang cetha inggih punika 0,34. Alpha Canis Minoris kalebet sistem lintang binar ingkang ngewrat lintang pethak, Procyon A, lan lintang ingkang lemah Procyon B', ingkang punika gadhah cahya pethak. Procyon tebihipun namung 11,41 taun cahya saking bumi, mila punika ingkang njalari lintang punika saged katingal sanget padhang ing langit. Sesarengan kaliyan kalih lintang ingkang padhang sanèsipun inggih punika Sirius ing Canis Major lan Betelgeuse ing Orion, Procyon wujud segitiga winter, satunggaling asterisme ingkang katingal kados segitiga ekuilateral wonten ing langit. Procyon inggih ugi minangka péranganing heksagon winten , satunggaling asterisme ingkang komplek ingkang sejajar kaliyan Aldebaran ing Taurus, Capella ing Auriga, Castor lan Pollux ing Gemini, Rigel ing Orion, lan Sirius ing Canis Major.
 Beta Canis Minoris, ingkang gadhah nama tradhisional Gomeisa inggih punika lintang panas kelas B8 kanthi gadhah magnitudo 2,8, ingkang dipunklilingi déning material lebu. Lintang punika gampil dipuntingali kanthi mripat langsung. Lintang sanèsipun ingkang wonten ing Canis Minor ingkang ngewrat kalih lintang binar inggih punika Gamma Cani Minoris, satunggaling cahya raksasa oranye kanthi gadhah magnitudo 4,33 lan G Canis Minoris, inggih punika lintang ingkang gadhah cahya raksasa oranye kanthi magnitudo ingkang cetha inggih ing 4,39. Wonten ugi epsilon Canis Minoris, inggih punika lintang ingkang gadhah cahya raksaa warna jene tipe G kanthi tebihipun udakawis 990 taun cahya. Lan zeta Canis Minoris, ingkang gadhah cahya raksasa biru ngantos pethak kanthi magnitudo cacah 15.

Punika minangka lintang-lintang ingkang wonten ing rasi lintang Canis Minor

Uga delengen 
 Pratélan lintang miturut rasi lintang

Cathetan suku 
 
 
 
 

 
Canis Minor